पुल की टूटी रेलिंग से बढ़ रहा हादसों का खतरा
बरनाला-बठिंडाहाईवे पर गांव घुन्नस खुड्डी के पास पुल की टूटी रेलिंग हादसों को दावत दे रही है। कई बार इस पुल की टूटी रेलिंग से हादसे हो चुके हैं और लोग घायल हो चुके हैं बावजूद प्रशासनिक अधिकारी बड़ी घटना का इंतजार कर रहे हैं।
पिछले दिनों ही ट्राला और बाइक की जबरदस्त टक्कर हो गई थी और रोजाना कई वाहन क्षतिग्रस्त होते हैं। अर्जुन दास, धर्मपाल, दर्शन सिंह, प्रवीन कुमार, भूषण सिंगला, सुरिंदर मित्तल, रामलाल आदि ने बताया कि वह इस टूटी रेलिंग की मुरम्मत के लिए कई बार अधिकारियों से मिल चुके हैं लेकिन कोई सुनवाई नहीं करता। अगर जल्दी ही इसकी मुरम्मत हुई तो लोगों को संघर्ष करना पड़ेगा। एसडीएम तपा वरिंदर कुमार ने कहा कि मामला उनके नोटिस में है और जल्द ही समस्या का समाधान कराया जाएगा। (परवीन गर्ग)
बरनाला-बठिंडा हाईवे पर पुल की टूटी रेलिंग, जोकि हादसों को दावत दे रही है।
hin_Deva hin_Deva hin_Deva hin_Deva